CELEX: 32018D0487
Language: hr
Date: 2018-03-20 00:00:00
Title: Odluka Vijeća (EU) 2018/487 od 20. ožujka 2018. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Oesterreichische Nationalbank

23.3.2018   
            
            
               HR
            
            
               Službeni list Europske unije
            
            
               L 81/17
            
         ODLUKA VIJEĆA (EU) 2018/487
   od 20. ožujka 2018.
   o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Oesterreichische Nationalbank
   VIJEĆE EUROPSKE UNIJE,
   uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
   uzimajući u obzir Preporuku Europske središnje banke od 26. siječnja 2018. Vijeću Europske unije o vanjskim revizorima središnje banke Oesterreichische Nationalbank (ESB/2018/1) (1),
   budući da:
   
               (1)
            
            
               Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.
            
         
               (2)
            
            
               Člankom 37. stavkom 1. austrijskog Saveznog zakona o središnjoj banci Oesterreichische Nationalbank predviđeno je da glavna skupština središnje banke Oesterreichische Nationalbank bira jednog vanjskog revizora i jednog zamjenskog vanjskog revizora za razdoblje od najviše pet godina. Zamjenski vanjski revizor ovlašćuje se samo u slučaju ako vanjski revizor nije u mogućnosti provesti reviziju.
            
         
               (3)
            
            
               Mandat sadašnjeg vanjskog revizora i sadašnjeg zamjenskog vanjskog revizora središnje banke Oesterreichische Nationalbank završio je nakon revizije za financijsku godinu 2017. Stoga je potrebno imenovati vanjske revizore od financijske godine 2018.
            
         
               (4)
            
            
               Središnja banka Oesterreichische Nationalbank odabrala je društvo Ernst & Young Wirtschaftsprüfungsgesellschaft m.b.H. kao svojeg vanjskog revizora i društvo Deloitte Audit Wirtschaftsprüfungs GmbH kao svojeg zamjenskog vanjskog revizora za financijske godine od 2018. do 2022.
            
         
               (5)
            
            
               Upravno vijeće ESB-a preporučilo je da se društvo Ernst & Young Wirtschaftsprüfungs m.b.H. imenuje vanjskim revizorom središnje banke Oesterreichische Nationalbank, a društvo Deloitte Audit Wirtschaftsprüfungs GmbH zamjenskim vanjskim revizorom središnje banke Oesterreichische Nationalbank za financijske godine od 2018. do 2022.
            
         
               (6)
            
            
               Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi izmijeniti na odgovarajući način,
            
         DONIJELO JE OVU ODLUKU:
   Članak 1.
   U članku 1. Odluke 1999/70/EZ stavak 9. zamjenjuje se sljedećim:
   
      „9.   Ernst & Young Wirtschaftsprüfungs m.b.H. odobrava se kao vanjski revizor središnje banke Oesterreichische Nationalbank za financijske godine od 2018. do 2022.
      Deloitte Audit Wirtschaftsprüfungs GmbH odobrava se kao zamjenski vanjski revizor središnje banke Oesterreichische Nationalbank za financijske godine od 2018. do 2022.”.
   
   Članak 2.
   Ova Odluka proizvodi učinke od dana priopćenja.
   Članak 3.
   Ova je Odluka upućena Europskoj središnjoj banci.
   
      Sastavljeno u Bruxellesu 20. ožujka 2018.
      
         
            Za Vijeće
         
         
            Predsjednica
         
         E. ZAHARIEVA
      
   
   
      (1)  SL C 37, 1.2.2018., str. 1.
   
   
      (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).